প্রচন্ড শব্দের কারণে এলাকার মানুষের কান ও মস্তিষ্কের ক্ষতি সাধিত হচ্ছে। শব্দ দুষণের কারণে নদীর তীরবর্তী মুরাদপুর সরকারি প্রাথমিক বিদ্যালয়ের শিক্ষার্থীদের ও বাড়িতে ছেলে-মেয়েদের লেখাপড়ার বিঘœ ঘটছে। এতে শিক্ষার্থীরা তাদের শিক্ষার অধিকার থেকে বঞ্চিত হচ্ছে। শব্দ ও বায়ু দুষণের ফলে এলাকার সুস্থ মানুষ অসুস্থ হয়ে পড়ছে এবং অসুস্থ মানুষ আরো অসুস্থ হচ্ছে। প্রতিটি পরিবারে রোগীর সংখ্যা দিন দিন বৃদ্ধি পাচ্ছে। এক শ্রেণির মুনাফা লোভী ও রাজনৈতিক দলের কর্মীরা তাদের নেতার নাম ভাঙ্গিয়ে দীর্ঘদিন যাবৎ এসব কার্যক্রম চালিয়ে যাচ্ছেন। ইতিমধ্যে এলাকার অধিবাসীরা এসব মুনাফলোভী স্বার্থন্বেষী মহলের অপতৎপরতা রোধে ৪নং খাদিমপাড়া ইউনিয়নের ৩নং ওয়ার্ডের সুরমা নদীর উত্তর পাড়ে পীরেরচক-মুরাদপুর গ্রামের দু’জন মেম্বার সহ ২৮৫ জন অধিবাসী স্বাক্ষরিত এক স্মারকলিপি সিলেটের বিভাগীয় কমিশনার বরাবরে পেশ করা হয়েছে। এর অনুলিপি প্রশাসনের বেশ কয়েকটি অধিদপ্তরে প্রেরণ করা হয়।